OСНОВНА ШКОЛА ″БРАНКО ЋОПИЋ″

**ПРИПРЕМА ЗА ОБРАЗОВНО – ВАСПИТНИ РАД**

Разред: **ДРУГИ** ПРЕДМЕТ: СВЕТ ОКО НАС

|  |  |
| --- | --- |
| Ред. бр. наст. једи. | 15. |

|  |
| --- |
| НАСТАВНА ЈЕДИНИЦА**: ВРСТЕ САОБРАЋАЈА** |
| ОБРАЗОВНО-ВАСПИТНИ ЗАДАЦИ: - Препознавање, именовање и класификовање саобраћајних средстава према средини којом се крећу (копнени, водени, ваздушни);- Класификовање саобраћајних средстава према намени (превоз путника, превоз робе и информациони саобраћај);- Препознавање и именовање средстава за пренос информација табеларно приказивање вербалних садржаја. |

|  |  |
| --- | --- |
| **ТИП ЧАСА**1. **Обрада**
2. Утврђивање
3. Обнављање
4. Систематизација
5. Вежбање
6. Практичан рад
7. Провера
 | НАСТАВНА СРЕДСТВАУџбеник, креде у боји, плакати са саобраћајним ситуацијама |
| ОБЛИЦИ РАДА1. **Фронтални**
2. **Индивидуални**
3. Групни
4. У паровима
5. ....................
 | НАСТАВНЕ МЕТОДЕИлустративно демонстративна,верббална, хеуристичка |
| Образовни стандарди: 1 ПД.1.4.2 |

Т О К Ч А С А

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Уводни део: ................ минута**Наставник подсећа ученике да **под саобраћајем подразумевамо превоз људи и пренос робе и информација са једног места на друго, уз помоћ различитих саобраћајних средстава**. На таблу треба да окачи велику (непопуњену) табелу, у којој су укрштена два принципа поделе саобраћаја: по средини којом се возила крећу и по намени .

|  |  |
| --- | --- |
| ПРЕМА НАМЕНИ | *ПРЕМА СРЕДИНИ КОЈОМ СЕ ВОЗИЛА КРЕЋУ* |
|  | *коппнени* | *водени* | *ваздушни* |
| *друмски* | *железнички* |
| *путнички* |  |  |  |  |
| *Теретни* |  |  |  |  |

 Ученицима објашњава оба принципа поделе, а затим тражи да сви заједно попуне заглавља табеле, односно да именују рубрике на основу којих ће касније сврставати саобраћајна средства. По потреби допуњује и прецизира ученичке одговоре, а тачне називе категорија уписује у заглавља табеле, сумирајући које врсте саобраћаја постоје. |

:::

|  |
| --- |
|  **Главни део: ...... минута** Кроз вођену дискусију обрађује **се прва подела саобраћаја, према средини којом се возила крећу** (Налог – мегафон у уџбенику са 26. стране). Ученици разврставају саобраћајна средства приказана на сликама, одговарају на остала питања и наводе још неке примере за дату врсту саобраћаја.**Друга подела саобраћаја, према намени**, обрађује се кроз индивидуални рад ученика (Налог – мегафону уџбенику на 27. страни). Наставник води краћу дискусију о одговорима, коју проблематизује питањем да ли нека средства служе и за превоз путника и за преношење робе (нпр. путнички и теретни воз и сл.).Као наставак претходна два корака, **следи задатак попуњавања табеле направљене у уводном делу часа**. Наставник задаје називе одређених саобраћајних стредстава (понудити разноврсну листу са примерима за све врсте саобраћаја), а ученици треба да их правилно разврстају, укрштајући при том оба критеријума поделе (средину и намену). Тачне одговоре наставник уписује у одговарајућа поља табеле. Ова дискусија може се проширити краћим описом неких саобраћајних **средства (пожељно је обезбедити илустрације, слајдове или презентацију на компјутеру).***Аутобус*: градски аутобуси превозе путнике тачно одређеном путањом (која се зна по броју аутобуса), уз заустављање на ограниченом броју станица. Међуградски аутобуси повезују градове са околним местима или превозе путнике из једног града у други. *Метро*: железница која пролази испод града, подземним тунелим и ради на струју. Омогућава брз превоз путника у великим градовима (у којима људи свакодневно прелазе велике раздаљине на путу од куће до посла).*Такси* је возило са истиоменим називом на врху аутомобила; возачу таксија плаћамо да нас одвезе тачно тамо где желимо. *Камионима* се превози роба, некада у веома удаљена места (такви камиони имају кабине у којима возачи могу и да преспавају). Камиони кипери преносе грађевински материјал, а цистерне превозе велике количине течности, као што су млеко, бензин, вода, а понекад и опасне хемијске материје. *Блиндирана* возила служе за превоз новца. *Амбулантна кола* служе за превоз повређених или болесних особа до болнице. Опремљена су носилима, боцама са кисеоником и опремом за спасавање живота. Имају сирене и светла која упозоравају друге учеснике у саобраћају да се склоне са пута. Возачи у таквим ситуацијама смеју и да прекораче дозвољену брзину. *Моторцикл, скутер и бицикл* се све више користе за превоз, због великих гужви у саобраћају и огромног броја аутомобила на улицама градова. Важно је поштовати сва правила, укључујући и ношење кациге, јер је провлачење између аутомобила тешко, а може бити и веома опасно. Једна од подтема односи се на поштански и информациони саобраћај. Ученици индивидуално раде Налог – лупа у уџбенику на 28. страни. У вођеној дискусији о одговорима, наставник објашњава да је основни задатак поште, штампе, телевизије, радија, рачунара и сателита да се различите врсте информација пренесу што брже, великом броју људи. Треба истаћи важност информационог саобраћаја у савременом друштву, а може се направити и паралела са прошлошћу, када је доступност информација била неупоредиво мања, а средства за преношење информација малобројнија и далеко скромнијих могућности. Пожељно је нагласити да је комуникација преко *Интернета* најбржи начин размене информација, који омогућава слање електронске поште, дирекатан разговор, скидање филмова, музике и фотографија, итд. У склопу ове дискусије уради се задатак о начинима преношења информација у прошлости (Налог – мегафону уџбенику на 27. страни).***Записујемо:*****Саобраћај је превоз људи, робе и информација, с једног места на друго уз помоћ разних превозних средстава.** **Саобраћајна средства су: авион, аутомобил, воз, брод...** **Сви учесници у саобраћају : пешаци, бициклисти и возачи морају се придржавати саобраћајних правила.Тротоаром се крећу пешаци, коловозом аутомобили, а зебра је место преко кога пешаци прелазе с једне стране коловоза на другу. Када нема зебре, пешаци прелазе коловоз на безбедном, видљивом месту погледавши прво лево, па десно и опет лево како би били сигурни да нема аутомобила.****Саобраћај и сналажење у саобраћају омогућавају саобраћајни знаци, ознаке на коловозу и тротоару, као и светлосни и звучни сигнали( семафори).****Према средини којом се возила крећу саобраћај делимо на: копнени ( друмски и железнички), водени и ваздушни.** **Према намени саобраћај делимо на : путнички( превоз путника), теретни ( превоз робе) и поштански и информациони ( пренос обавештења и пошиљки)** |
|  **Завршни део:......минута**Ученици цртају саобраћајно средство којим воле да путују (Налог – цртање на 37. страни). Додатни задатак је да испод нацртаног саобраћајног средства напишу за коју врсту саобраћаја је оно намењено (по оба критеријума поделе) |